**Zápisnica**

**zo zasadnutia Rady školy pri Základnej škole Štefana Senčíka v Starom Tekove**

**konaného dňa 29. 2. 2024 o 17:00 v priestoroch ZŠ ŠS Starý Tekov**

**Program:**

1. Otvorenie, kontrola uznášaniaschopnosti, schválenie programu

2. Určenie zapisovateľa, overovateľov

3. Správa o činnosti Rady školy

4. Návrh plánu činnosti Rady školy na rok 2024

5. Správa o výsledkoch hospodárenia školy

6. Koncepčný zámer rozvoja školy na 2 roky - hodnotenie

7. Hodnotenie výchovno-vzdelávacích výsledkov I. polrok

8. Projektové aktivity uskutočňované školou

9. Diskusia, rôzne

10. Uznesenie

11. Záver

**Prítomní:** podľa priloženej prezenčnej listiny

**1. Otvorenie**

Predsedníčka Rady školy Mgr. Zita Nichtová privítala všetkých prítomných na zasadnutí.

Informovala členov o tom, že body 3.,4. neboli omylom zaradené do programu na pozvánke. Ich prerokovanie bolo avizované mailom z 8.1.2024. Preto prítomných požiadala o zaradenie bodov  Správa o činnosti RŠ a Návrh plánu činnosti RŠ do programu. Prítomní súhlasili a tieto  body boli predsunuté pred body uvedené na pozvánke.

**2. Určovanie zapisovateľa a overenie zápisnice**

Zapisovateľ - Mgr. Marcela Hancková

Overovateľ - Mgr. Marek Janíček

**3., 4. Správa o činnosti Rady školy / Návrh plánu činnosti Rady školy na rok 2024**

Predsedníčka Rady školy Mgr. Zita Nichtová dala hlasovať za schválenie Plánu činnosti Rady školy na rok 2024. Správa o činnosti Rady školy bola bez pripomienok a doplnení. Plán činnosti Rady školy na rok 2024 môže byť doplňovaný aj v priebehu školského roka.

Hlasovanie: Za: 6 Proti : 0 Zdržali sa: 0

Prítomní sa zhodli na tom, že všetkým vyhovuje plánovanie zasadnutí Rady školy vopred, predbežne na konci zasadnutí Rady školy, konkrétne termíny sú neskôr navrhované mailom predsedníčkou Rady školy.

**5. Správa o výsledkoch hospodárenia školy**

Riaditeľ školy Mgr. Petr Mészároš pošle členom Rady školy mailom Správu o výsledkoch hospodárenia školy ku 31. 3. 2024 v apríli / predbežne ku 15. 4. 2024/.

**6. Koncepčný zámer rozvoja školy na 2 roky – hodnotenie**

**Riaditeľ školy informoval o nasledovnom:**

- blokové vyučovanie zatiaľ nebolo na škole aplikované z dôvodu kurikulárnej reformy. Je v pláne ho uskutočniť do roku 2026.

Strategický cieľ číslo 1: Hejného metóda

- učitelia na škole zatiaľ Hejného metódu nepoužívajú z viacerých dôvodov, napr. delenie tried. Riaditeľ školy bude apelovať na používanie metódy.

Strategický cieľ číslo 2: Rozvíjanie ľudových tradícií

- predmet Regionálna výchova sa nepodarilo aplikovať. Riaditeľ školy navrhuje aplikovať tento predmet v rámci iných predmetov /napr. dejepis/.

Podporovaný je tanečný krúžok a zbor. Ing. Oťazík navrhol zorganizovať workshopy ku téme ľudové tradície jedenkrát za štvrťroka. Riaditeľ školy s návrhom súhlasí a budú sa spolu nápadu venovať v určenom termíne. Workshopy by mali prebiehať počas „Dní kroja“ – t.j. 9. a 10. máj.

Strategický cieľ číslo 3: Inovácia digitálnych edukačných prvkov

- prebieha, napr. výmena starých strojov, používanie SmartBooks /všetko závisí od ponuky/

Strategický cieľ číslo 4: Ekológia

- učebňu Eko sa nepodarilo zrealizovať

- v areáli školy sú zriadené záhony, pravdepodobne na výsadbu byliniek. Mgr. Janíček na základe návrhu kuchárok navrhuje, že by sa mohli pestovať plodiny využiteľné v jedálni

Strategický cieľ číslo 5: Dopĺňanie knižničného fondu

- prebieha

Strategický cieľ číslo 6: Metóda CLIL

- zatiaľ nezrealizovaná, riaditeľ školy s ňou plánuje začať

V šk.r. 2022/23 sa ako druhý cudzí jazyk začal vyučovať nemecký jazyk v 7. ročníku. a bude sa vyučovať ako druhý cudzí jazyk aj v ďalších šk. rokoch. Ruský jazyk ako alternatíva nebude, v prípade záujmu len vo forme krúžku.  Žiaci, ktorí začali v 7. ročníku s ruským jazykom / šk. rok 2021/22/ v ňom budú pokračovať v 8.r. /2022/23/ aj 9. ročníku/ 2023/24/.

Strategický cieľ číslo 7: Podpora inklúzie

- podporované v rámci projektov: Národný projekt Podpora pomáhajúcich profesií 2 a Národný projekt Podpora pomáhajúcich profesií 3

Strategický cieľ číslo 8: Vytváranie pozitívnej priateľskej klímy v triedach

V škole nastal dopyt po tom, aby sa ranné kruhy zapracovali do rozvrhu, s čím riaditeľ školy súhlasí /od sept. 2024/

Strategický cieľ číslo 9: Organizovanie prednášok

- prebieha na škole, napríklad témy šikana, kyberšikana. Učitelia tiež diskutujú so žiakmi o témach, v spolupráci s výchovným poradcom a špeciálnym pedagógom

***Materiálne zabezpečenie***

Strategický cieľ číslo 1. – vybudovanie novej učebne

- cieľ vybudovať novú učebňu sa nepodarilo splniť; kvôli narastajúcemu počtu žiakov je cieľom zachovať odborné učebne. Boli zakúpené dve nabíjacie stanice na tablety, ktoré sa majú používať na výučbu cudzích jazykov

Strategický cieľ číslo 2. – vybudovanie eko učebne

- vybudovanie eko učebne sa nepodarilo zrealizovať, stále sa hľadajú nové riešenia /napríklad využitie vlastných zdrojov/

Strategický cieľ číslo 3. – úprava školského dvora

- sčasti zrealizované. Výmena asfaltu na školskom dvore bolo riešená aj na plenárnom rodičovskom zrušení. Výmenu asfaltu sa nepodarila zrealizovať. Je plánované rozšírenie pohybových aktivít vonku /sept. 2024.

Strategický cieľ číslo 4. – úprava podkrovia

- zatiaľ kvôli financiám nezrealizované, projekt je rozpracovaný

Strategický cieľ číslo 5. – zmysel otvorenej školy

- na škole sú podporované externé krúžky – Adagio, Veselá veda, basketbal, anglicky jazyk, Dajme spolu gól

***Prezentácia školy***

1. Budovanie dobrého mena školy - aktualizácia webových stránok, DOD (15. marec 2024)

2. Virtuálna prehliadka školy - viac informácií na webovej stránke školy

3. Spolupráca s materskou školou – otvorené hodiny pre budúcich prvákov

4. Prístup rodičov ku informáciám - prostredníctvom Edupage, stránky školy. Autoevalvácia prostredníctvom dotazníka

**7. Hodnotenie výchovno-vzdelávacích výsledkov I. polrok**

- klasifikačná porada sa uskutočnila dňa 24. 1. 2024. Prospeli všetci žiaci školy, 1 žiak je neklasifikovaný (zo 4 predmetov) z dôvodu permanentnej absencie na vyučovaní. Momentálne prebiehajú komisionálne skúšky.

- priemer 1 dosiahlo 65 detí (1. ročník sa do tohto údaju nezapočítava kvôli slovnému hodnoteniu na vysvedčení)

- základná škola ŠS v Starom Tekove má podľa INEKO /portál základných a stredných škôl/ hodnotenie 6.5 / minulý rok 7,1/, t.j. škola je považovaná za „Škola s veľmi dobrými výsledkami“

**8. Projektové aktivity uskutočňované školou**

1. Národný projekt Podpora pomáhajúcich profesií 3

- práve prebieha. / dve asistentky a 1 špeciálny pedagóg

2. Čítame radi

- na podporu čitateľskej gramotnosti cez knižnicu, bolo získaných 750 e

3. Spolupráca so Slovenským futbalovým zväzom

- krúžok „Dajme spolu gól“ prebieha od októbra do konca školského roka, zodpovedná osoba je pán Imrich Béreš / krúžok navštevuje momentálne cca 20 detí/

4. Nauč sa to vonku

- cieľom projektu je, aby deti mohli stráviť niekoľko vyučovacích hodín mimo školských lavíc. Škola získala financie v hodnote 1500 eur, ktoré využije na nákup edukačných pomôcok. Bude prebiehať vzdelávanie učiteľov ku projektu / 2 učiteľky absolvovali 1-dňový workshop.

5. Plán obnovy – rozšírenie kapacít základných škôl

- riaditeľ školy rozpracoval návrh na vytvorenie novej multimediálnej učebne v podkroví a plánoval zmenu učebne informatiky na kmeňovú triedu. Problém nastal z dôvodu nedostatku financií. Plánovaná je aj debarierizácia školy, vybudovanie výťahu.

- Mgr. Nichtová má rozpracovaný projekt Erasmus, kde sa venuje dvom typom projektov:

1. Krátkodobé mobility žiakov a učiteľov / podaný 20.2. 2024/ - vycestovanie detí a učiteľov s plnením konkrétnych cieľov

2. Malé partnerstvá / bude podaný 5.3. 2024 / - spolupráca 4 škôl , zahŕňa aj vycestovanie do partnerských krajín

Riaditeľ školy zisťoval informácie ohľadne zápisu budúcich prvákov. Mgr. Nichtová vidí aj v budúcnosti problém v tom, že deti z dvoch tried sa po spojení do jednej ťažšie adaptujú. Je predpoklad, že sa bude kapacita škola naďalej zvyšovať, preto sa pýta, aká je efektivita vynaložených prostriedkov. Viac informácií získa škola po zápise žiakov.

* projekt fotovoltaiky na strechu s názvom „Slnečné strechy“ sa nepodarilo zrealizovať – projekt bol zamietnutý

**9. Diskusia, rôzne**

Mgr. Nichtová navrhuje niektoré témy prediskutovať na Pedagogickej rade

Ing. Oťazík navrhuje organizovanie workshopov /náš kraj, naše tradície/, podporovať cestovanie detí, vidí v ňom veľkú motiváciu pre žiakov. S riaditeľom školy nájdu spoločný termín a návrh prediskutujú.

Mgr. Hancková navrhuje vo vyučovacom procese realizovanie aktivity s názvom „Veľkí učia malých“, odporúča webináre pre učiteľov, kde môžu vyučujúci získať nové nápady ako zefektívniť vyučovanie, prípadne vyskúšať vzájomné hospitácie učiteľov na hodinách s cieľom získania nových nápadov a metód na vyučovaní.

**10. Uznesenie**

Rada školy schvaľuje:

1. Plán činnosti Rady školy.

Rada školy berie na vedomie:

1. Správu o činnosti Rady školy,

2. Koncepčný zámer rozvoja školy na 2 roky – hodnotenie

3. Hodnotenie výchovno – vzdelávacích výsledkov I. polrok

4. Projektové aktivity uskutočňované školou

**11. Záver**

Predsedníčka Rady školy ukončila zasadnutie Rady školy.

Zapisovateľ: Mgr. Marcela Hancková ............................................................................

Overovateľ: Mgr. Marek Janíček .............................................................................

V Starom Tekove, dňa 17. 3. 2024